จัด 3 กลยุทธ์ลงทุนหุ้นเข้าชิงโรงไฟฟ้าชีวมวลภาคใต้วันนี้!
จัด 3 กลยุทธ์ลงทุนหุ้นเข้าชิงโรงไฟฟ้าชีวมวลภาคใต้วันนี้!
22 ส.ค. 2559

บล.เคจีไอ (ประเทศไทย) ระบุในบทวิเคราะห์ (22 ส.ค.) ว่าวันนี้เปิดซองประมูลโรงไฟฟ้าชีวมวลภาคใต้ 36MW แนะนำหุ้นในกระแสดังนี้
1) บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH (เป้า Consensus 22.8 บาท) แนะนำ “ซื้อ” โดยประเมินเป็น 2 สถานการณ์คือ 1.ชนะการประมูล แนะนำ “เก็งกำไรตาม” แนวรับ 18.3 บาท แนวต้าน 19.8, 20.0 บาท 2. หากแพ้การประมูล แนะนำ “ซื้อแนวรับ” 17.9, 17.6 บาท คาดมีการประกาศงานเพิ่มเติมที่นอกเหนือจากการประมูล &gt;10MW ขณะที่ Consensus ไม่ได้รวมการประมูลไว้ในประมาณการฯ 
2) บริษัท อีสต์โคสท์เฟอร์นิเทค จำกัด (มหาชน) หรือ ECF (ยังไม่มีเป้า Consensus) หุ้น Dark Horse บ.ร่วมทุนระหว่าง ECF+FPI และโรงไม้ท้องถิ่น ผ่านคุณสมบัติการประมูลโรงไฟฟ้าชีวมวล 2 แห่ง รวม 20MW สำหรับนักลงทุนที่เข้าเก็งกำไรสั้น ตามที่แนะนำวันศุกร์ วันนี้กำหนดจุด Stop loss ทันทีถ้าหลุดแนวรับ 3.62 บาท แต่ถ้าผลการเปิดซองชนะการประมูล แนะนำ “เก็งกำไรตาม” แนวต้าน 3.9 บาท และ 4.0 บาท
3) บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC (เป้าพื้นฐาน 13.4 บาท) ประเมินไตรมาส 3/59 บันทึกกำไรพิเศษอีกราว 500 ล้านบาท หลังนำโรงแรมดาราเทวี ออกจากแผนฟื้นฟูฯในปลายเดือน ส.ค.นี้ (PE จะลดลงเป็น 15 เท่า จากตอนนี้ 19 เท่า) และคาดปิดดีลซื้อโรงไฟฟ้าพลังงานทดแทนในต่างประเทศที่ COD แล้ว ภายในไตรมาส 3/59 Downside จำกัด ประเมิน Replacement cost เฉพาะที่ COD แล้ว ไม่ต่ำกว่า 6.1 บาท